Indian Railways: 14 से 24 फरवरी तक इस स्पेशल ट्रेन की 4 ट्रिप चलेंगी, जानिए टाइमिंग और शेड्यूल
भारतीय रेलवे लगातार यात्रियों की सुविधाओं को ध्यान में रखते हुए नई स्पेशल ट्रेनों का संचालन कर रहा है। रेलवे विभिन्न रूट्स पर कई ट्रेनें चला रहा है।
नई दिल्ली। भारतीय रेलवे लगातार यात्रियों की सुविधाओं को ध्यान में रखते हुए नई स्पेशल ट्रेनों का संचालन कर रहा है। रेलवे विभिन्न रूट्स पर कई ट्रेनें चला रहा है। विशिष्ट मार्गों पर यात्रा की भारी मांग को देखते हुए रेलवे ने ओखा और एर्नाकुलम जंक्शन स्टेशनों के बीच क्‍लोन स्‍पेशल ट्रेन के 4 फेरे चलाने का निर्णय लिया गया है। ट्रेन नंबर 06437/06438 के लिए बुकिंग 11 फरवरी, 2021 से नामांकित पीआरएस काउंटरों और आईआरसीटीसी की वेबसाइट पर शुरू हो गई है। इसके बारे में वेस्टर्न रेलवे ने जानकारी साझा की है। ओखा-एर्नाकुलम-ओखा साप्‍ताहिक क्‍लोन स्पेशल ट्रेन ट्रेन संख्या 06437 ओखा से 17 फरवरी 2021 से प्रत्येक बुधवार 06.45 बजे चलेगी जो अगले दिन 23.55 बजे एर्नाकुलम जंक्शन पर पहुंचेगी। रेल यात्रियों को इस ट्रेन की सुविधा 17 फरवरी से 24 फरवरी, 2021 के बीच मिलेगी। वहीं ट्रेन संख्या 06438 एर्नाकुलम जंक्शन- ओखा साप्‍ताहिक क्‍लोन स्पेशल ट्रेन एर्नाकुलम जंक्शन से प्रत्येक रविवार को 19.35 बजे चलेगी जो ओखा तीसरे दिन 16.40 बजे पहुंचेगी। ये ट्रेन 14 फरवरी से 21 फरवरी-2021 के बीच चलाई जाएगी। यहां रहेगा स्टापेजपश्चिम रेलवे के मुताबिक, ट्रेन नंबर 06437/06438 (Okha-Ernakulam) ओखा-एर्नाकुलम-ओखा साप्‍ताहिक क्‍लोन स्पेशल ट्रेन पूर्ण रूप से आरक्षित होंगी। यह ट्रेन दोनों दिशाओं में द्वारका, खंबालिया, जामनगर, राजकोट, सुरेंद्रनगर, अहमदाबाद, आणंद, वड़ोदरा, अंकलेश्वर, सूरत, वलसाड, वापी, वसई रोड, भिवंडी रोड, पनवेल, मानगाँव, रत्नागिरि, कनकावली, थिविम, मडगाँव, करवार, होन्‍नावर, भटकल, बंडूर, कुंडापुरा, उडुपी, सुरतकल, मंगलौर जंक्शन, कासरगोड, कान्हांगद, पयन्नूर, कन्नूर, टेलिचेरी, वडकारा, क्विलांडी, कोझिकोड, परपनंगडी, तिरूर, कुट्टिपुरम, पट्टांबी, शोरानूर, थिसुर और अलुवा स्टेशनों पर रुकेगी। ट्रेन नंबर 06437 का कन्नपुरम और फेरोक स्टेशनों पर अतिरिक्त ठहराव होगा। ट्रेन में एसी 3 टियर, स्लीपर क्लास और द्वितीय श्रेणी के सीटिंग कोच शामिल हैं।Image Source : @WESTERNRLYOkha Ernakulam Express trainBhavnagar-Bandra स्पेशल ट्रेन ट्रेन की टाइमिंगरेलेवे ने भावनगर मंडल से चलने वाली भावनगर-बान्द्रा स्पेशल ट्रेन (02972) को भावनगर टर्मिनस से 16 फरवरी, 2021 से एवं वापसी में (Bhavnagar-Bandra) बान्द्रा-भावनगर स्पेशल ट्रेन (02971) को बान्द्रा टर्मिनस से 17 फरवरी, 2021 से प्रतिदिन चलाने का निर्णय लिया है। अभी यह स्पेशल ट्रेन भावनगर टर्मिनस से सप्ताह में तीन दिन सोमवार, बुधवार और शुक्रवार को तथा बान्द्रा टर्मिनस से मंगलवार, गुरूवार और शनिवार को जाती है।ट्रेन सं. 02972/02971 (Bhavnagar-Bandra) भावनगर-बान्द्रा-भावनगर की बुकिंग 11 फरवरी, 2021 से नामित पीआरएस काउंटरों और आईआरसीटीसी की वेबसाइट पर शुरू हो चुकी है। यह ट्रेन भी पूरी तरह से आरक्षित ट्रेन के रूप में चलेगी। संबंधित विशेष ट्रेन की विस्तृत जानकारी के लिए, यात्री www.enquiry.indianrail.gov.in पर जाकर अवलोकन कर सकते हैंIImage Source : @WESTERNRLYTrain no 02971-72 Bandra Terminal to Bhavnaga बता दें कि, जिन ट्रेनों का ऐलान किया गया है, उनमें यात्रा करने के लिए पैसेंजर्स को पहले से रिजर्वेशन करवाना होगा और ट्रेन में यात्रा के दौरान कोविड-19 प्रोटोकॉल का पालन करना होगा।